Анри I
Анри I () e крал на Франция от 1031 до 1060 г., трети поред от династията на Капетингите. Коронясан е на 14 май 1027 г., още преди смъртта на баща си, но се възкачва на престола чак от 1031 г.

Произход и млади години 
Анри е роден в Реймс през 1008 г. Син е на краля на Франция Робер II и Констанца Арлска.

Анри и големият му брат Юго Магнус започват разпри с баща си крал Робер. Юго Магнус умира, докато се бунтува срещу баща си, на 17 септември 1025 година. Анри се помирява с баща си и е назначен за негов приемник и коронован в Реймс. По-късно през 1030 година Анри и по-малкият му брат Робер I въстават против баща си. Братята превземат няколко замъка, после се помиряват с баща си.

Царуване (1031 – 1060) 

Царуването на Анри, подобно на предшествениците му, е характерно с териториални борби, включително и въстание на по-младия му брат Робер. В началото на управлението си, той помага на своя племенник Гийом Нормандски (бъдещия крал на Англия Уилям Завоевателя) срещу неговите васали, за да си спечели съюзник в негово лице. През 1047 г. Анри I осигурява властта на Гийом в Нормандия след победа срещу неговите васали в битката при Каен.

Няколко години по-късно Гийом, който е братовчед на английския крал Едуард Изповедника, се жени за дъщерята на графа на Фландрия. Могъществото на нормандския херцог нараства и Анри започва да се бои от него. През 1054 и 1058 г. Анри се опитва да завладее Нормандия, но е победен от Гийом. Въпреки това на тридесетгодишнината от царуването му властта на Анри достига своя връх.

От 1016 до 1032 Анри е херцог на Бургундия, но в името на мира е принуден да отстъпи херцогството на брат си Робер.

Крал Анри I умира на 4 август 1060 във Витри и е погребан в базиликата в Сен Дени. Наследен е на трона от сина си Филип I, който е на 7 години. Първите 6 години от царуването на Филип са под регентството на неговата майка Анна Киевска.

Семейство и деца 
Първи брак: през 1034 г. с 10-годишната Матилда Фризска (* 1024; † 1044). През 1040 г. Матилда ражда дъщеря, но и двете умират една след друга през 1044 г.

Втори брак: на 19 май 1051 г., на възраст около четиридесет години, Анри I се жени за втори път – за Анна Ярославна, втора дъщеря на Ярослав Мъдри (известна във Франция като Анна Русска или Анна Киевска). Бракосъчетанието се извършва в катедралния храм на Реймс. От този брак се раждат четири деца.
 Филип I (1052 – 1108), приемник на Анри като крал на Франция
 Роберт (1054 – 1063)
 Емма (1055 – 1109)
 Юг дьо Вермандоа (1057 – 1102).

Източници 
 Рыжов К. Генрих I Капетинг // Все монархи мира. Западная Европа. — М.: Вече, 1999. – 656 с. — 10 000 экз. —ISBN 5-7838-0374-X.
 Dominique Barthélemy, „ Dominations châtelaines de l'an Mil “, La France de l'an Mil, Seuil, Paris, 1990, p. 101 – 113. 
 Dominique Barthélemy, „ Le pillage, la vengeance et la guerre “, Collections de l'Histoire, no 16, 2002. 
 Robert-Henri Bautier, „ L'avènement d'Hugues Capet et de Robert le Pieux “, Le roi de France et son royaume autour de l'an mil, Picard, Paris, 1992, p. 27 – 37. 
 Colette Beaune, „ Roi “, Dictionnaire du Moyen Âge, PUF, Paris, 2002, p. 1232 – 1234. 

Крале на Франция
Капетинги
Хора от Гранд Ест
Родени в Реймс